സംസ്ഥാനത്ത് ആത്മഹത്യ കൂടുതല് പുരുഷന്മാരില് തിരുവനന്തപുരം സംസ്ഥാനത്ത് ആത്മഹത്യ ചെയ്യുന്നവരില് കൂടുതല് പുരുഷന്മാരെന്ന് കണക്ക്. 2021 ജനുവരി മുതല് ജൂണ്വരെ 3022 പുരുഷന്മാര് ജീവനൊടുക്കിയതായാണ് പൊലീസിന്റെ കണക്ക്. ഈ കാലയളവില് സ്ത്രീ ആത്മഹത്യ 863 ആണ്. 2159ന്റെ വ്യത്യാസം. ആത്മഹത്യാപ്രവണത സ്ത്രീകളിലാണ് കൂടുതലെങ്കിലും മരണം പുരുഷന്മാരിലാണ്. മരണസാധ്യത കൂടുതലുള്ള വഴികള് പുരുഷന്മാര് തെരഞ്ഞെടുക്കുന്നതാണ് കാരണം. 2017 ജനുവരിമുതല് 2021 ജൂണ്വരെ 25,700 പുരുഷന്മാര് സംസ്ഥാനത്ത് ജീവനൊടുക്കി. സ്ത്രീകള് 7463 ആണ്. 18,237ന്റെ വ്യത്യാസം. വൈകാരിക അടിമത്തമുള്ളവരില് ആത്മഹത്യാ സാധ്യതയുണ്ടെന്ന് തിരുവനന്തപുരം മെഡിക്കല് കോജേളിലെ മാനസികാരോഗ്യവിദഗ്ധന് ഡോ. അരുണ് ബി നായര് പറഞ്ഞു. സ്ത്രീകളില് ആത്മഹത്യാപ്രവണത കൂടുതലാണെങ്കിലും അവര് തെരഞ്ഞെടുക്കുന്ന മാര്ഗങ്ങള് അപകടസാധ്യത കുറഞ്ഞവയായിരിക്കും. ശ്രദ്ധ കൊടുക്കാം കുട്ടിക്കാലംമുതല് കുട്ടികളിലെ സ്വഭാവവ്യത്യാസങ്ങള് മനസ്സിലാക്കി ചികിത്സ നല്കിയാല് മുതിര്ന്നശേഷമുണ്ടാകുന്ന മാനസികപ്രശ്നങ്ങള് ഒരുപരിധിവരെ തടയാനാകും. എടുത്തുചാട്ടം, വികൃതി, ശ്രദ്ധക്കുറവ് എന്നിവയുള്ള കുട്ടികള്ക്ക് അവര് ചെയ്യുന്ന പ്രവൃത്തികളില് ശ്രദ്ധ പുലര്ത്താന് കഴിയാതെ വരും. സ്കൂള് വിദ്യാര്ഥികളില് ഏഴ് ശതമാനം പേരില് ഈ അവസ്ഥയുണ്ട്. അറ്റന്ഷന് ഡെഫിസിറ്റ് ഹൈപ്പര് ആക്ടിവിറ്റി ഡിസോര്ഡര് എഡിഎച്ച്ഡി എന്ന രോഗമാണ് ഇത്. ഇത് കണ്ടെത്തി ഭേദപ്പെടുത്താന് കഴിയും. ആഗ്രഹം സാധിച്ചേ മതിയാകൂ എന്ന് കരുതുന്ന കുട്ടികള്ക്കും കോണ്ഡക്ട് ഡിസോര്ഡര് ചികിത്സ ഉറപ്പാക്കണം. പ്രണയത്തിന്റെ പേരിലുള്ള ആത്മഹത്യയും കൊലപാതകങ്ങളും ഇക്കാരണംകൊണ്ടാണ്. വൈകാരിക അസ്ഥിരതയുള്ളവര്ക്ക് അത് മറികടക്കാനുള്ള വഴി അച്ഛനമ്മമാര് കാണിച്ചുകൊടുക്കണമെന്നും മനോരോഗ വിദഗ്ധര് പറയുന്നു.